مالزی‌ده، شما‌لی کوره لیدری کیم ژونگ-ونون اؤگئی بؤیوک قارداشی کیم ژونگ-نام‌ین اؤلدورمک گوناهین‌دان محاکیمه اولونان ایکی قادین محکمه‌یه چیخاریلدی.
محکمه، فوریه آییندا ایشلنن جینایتله باغلی دلیل‌لرین توپلانماسی اوچون 30 می تاریخینه ارته‌لندی.
مظنون‌لاردان بیری 28 یاشیندا ویتنام‌لی دوان تی هونگ دیگری ایسه 25 یاشین‌داکی اندونزی‌لی سیتی آیسیاه ...
اولوسلار آراسی مطبوعاتین دا یاخین‌دان تعقیب ائتدیگی محکمه‌یه قادین‌لار پولاد جیلیقّا گیدیریلرک و قادین پولیس‌لرین محکم قوروماسی آلتیندا گتیردی.
شبه‌لی‌لرین وکیلی قادین‌لارین سوی-قصده قوربان گئتمک‌دن یا دا محکمه‌ده اؤزلرینه بیر تله قورولماسین‌دان قورخدوق‌لارینی سؤیله‌دی.
مالزی‌نین پایتختی کوالا لامپور هاوا لیمانیندا اولان سوی-قصدین آردین‌دان توتولان ایکی قادین‌دان بیری اولان سیتی آیسیاه‌ین، جینایت اوچون 90 دو‌لار آلدیغی اورتایا چیخمیشدی. اندونزی‌لی قادین، بو معلوماتی اندونزی سفیرلیک نماینده‌لری ایله ائتدیگی گؤروشمه‌ده وئرمیشدی.
آنجاق آیسیاه، حادثه‌نین بیر سوی-قصد اولدوغونو بیلمدیگینی بونو بیر کامرا شاکاسی اولدوغونو ساندیغینی سؤیلمیشدی. شبهه‌لی داها اوّل اؤزلرینه کیشی‌لرین گؤزلرینی باغلاییب اوزونه سو سیخیلان بیر کامرا شاکاسیندا اویناما‌لاری اوچون پول اؤدندیگینی، بو دفعه سو یئرینه اوشاق یاغییلا زارافات ائدیلدیگینی ساندیغینی کؤچوردو.
سوی-قصدده ایستیفاده ائدیلن زهر، VX-سینیر آژانی اولا‌راق بیلینن عصب گازی ...
VX- عصب گازی، شیمیایی ساواش ماده‌لری آراسیندا ان زهیرلی‌سی اولا‌راق بیلینیر.
بی.بی.سی-یه دانیشان سیلاح متخصصی بروج بنّت، چوخ آز بیر مبلغ بئله اؤلوم اوچون کافی اولاجاغینی سؤیله‌دی. بنّت، ماده‌نین درحال سینیر سیستمینه سالدیری ائده‌رک اوّل تیترمه‌یه بیر نئچه دقیقه سونرا دا اؤلومه سبب وئرجگینی ایفاده ائتدی.
کیمین اؤلدورن قادین‌لاردان بیری سوی- قصدن سونرا درحال اللرینی یوماغا گئتمیشدی.
ماده‌نین مالزی‌یه نئجه گیردیگی ایسه هله آراشدیریلیر.
